Ալեքսանդր Կոզլով

Ալեքսանդր Սերգևիչ Կոզլով (, ), ռուս ֆուտբոլիստ, հարձակվող։

Կարիերա 
Մոսկովյան «Սպարտակ» ակումբի ՕՌՄՄՊՄԴ սան է։ Տասնհինգ տարեկանում սկսել է հանդես գալ ակումբի երկրորդ կազմում։ 2008 թվականի՝ Ռուսաստանի առաջնության՝ 1992 թվականին ծնված խաղացողների եզրափակիչ մրցաշարում Կոզլովն արժանացել է հանդիսատեսի համակրանք մրցանակի։ 2009 թվականին «Սպարտակ» ակումբի՝ 1993 թվականներին ծնվածների թիմի կազմում մասնակցել է Ալմաթիում անցկացվող միջազգային մրցությանը, որտեղ դարձել է ամենաբարձր արդյունքը ցուցաբերած խաղացողը՝ խփելով 14 խաղում խփելով 4 գոլ։ Նույն թվականին պայմանագիր է կնքել գործակալի հետ, որը մեծ ազդեցություն է ունեցել խաղացողի վրա և ցանկացել է, որ նա հեռանա «Սպարտակից»։ Այդ պատճառով տարվա վերջին Կոզլովը գրեթե դադարել է մարզումների մասնակցել թիմի կազմում։

2010 թվականի ապրիլի 25-ին կատարել է իր նորամուտը թիմի հիմնական կազմում՝ «Սպարտակ-Նալչիկ» ակումբի դեմ խաղի (0:0) 84-րդ րոպեին փոխարինելով Ժանոյին։ 10-րդ տուրի՝ «Ալանիայի» դեմ խաղում Կոզլով  ստացել է դեղին քարտ մրցավար Վլադիմիր Պետայի կողմից. «Սպարտակ» ակումբի գլխավոր մարզիչ Վալերի Կարպինը մրցավարի որոշումը համարել է սխալ։ Հուլիսին Կոզլովն ստացել է ազդրի մկանի վնասվածք, որի պատճառով չի մարզվել 2 շաբաթ, ինչից հետո վերադարձել է թիմ։ Հոկտեմբերի 12-ին ստացել է վնասվածք Ուկրաինայի պատանեկան հավաքականի հետ խաղում։ 2010 թվականի հոկտեմբերի 30-ին «Ռոստով» ակումբի դեմ խաղում վաստակել է 11 մետրանոց, որն իրացրել է իր խաղընկեր Էյդեն Մակգիդին, որը փրկել է «Սպարտակ» ակումբին խաղը ոչ ոքի հաշվով ավարտելուց և հաշիվը դարձրել 2:1։ Նոյեմբերի 4-ին Կոզլովը կատարել է իր նորամուտը Չեմպիոնների լիգայում՝ մասնակցելով «Չելսի» ակումբի դեմ խաղին։

2011 թվականի ապրիլի 6-ին գոլ է խփել, որի շնորհիվ Ռուսաստանի պատանեկան հավաքականը հաղթել է Իտալիայի պատանեկան հավաքականին։

«Սպարտակի» գլխավոր մարզիչ Վալերի Կարպինի կարծիքով՝ նա ունի «նախադրյալներ, բայց 17-18 տարեկանում «Սպարտակ» ակումբի հիմնական կազմ ներխուժելու համար պետք է լինել, պայմանականորեն սասծ, Մարադոնիա կամ Մեսսի, ունենալ բացառիկ տաղանդ։ Կոզլովը շարունակում է աշխատել, կատարելագործվել»։ 2011 թվականի հունիսի 11-ին դուրս է եկել խաղադաշտ «Ռուբին» ակումբի դեմ խաղում և կարողացել է ստեղծել ամենավտանգավոր պահը խաղում, որը, սակայն, Պավել Յակովլևը չի կարողացել իրացնել։ Օգոստոսի 14-ին խփել է իր առաջին գոլը «Սպարտակ» ակումբի կազմում՝ գրավելով «Անժի» ակումբի դարպասը։

2012 թվականի օգոստոսի 6-ին վարձավճարային հիմունքներով տեղափոխվել է «Խիմկի» ակումբ։

2013 թվականի մայիսի 31-ին ընդգրկվել է Ռուսաստանի ուսանողական հավաքականի ընդլայնված հայտացուցակում՝ մասնակցելու Կազանում կայանալիք Համաշխարհային Ունիվերսիադայում, բայց վերջնական հայտացուցակում չի ընդգրկվել։

2014/15 մրցաշրջանում ստացել է ծնկի ծանր վնասվածք «Սպարտակ-2»-ի կազմում Թուրքիայում անցկացված ձմեռային հավաքի ժամանակ։

2016 թվականի հունիսի 20-ին երկամյա պայմանագիր է կնքել ՖԱԼ-ի «Տոսնո» ակումբի հետ, բայց նրա կազմում անցկացնելով երկու հանդիպում՝ երկու ամիս անց տեղափոխվել է Վորոնեժի «Ֆակել»։

2017 թվականի հունվարի 16-ին միամյա պայմանագիր է կնքել ղազախական «Օկժետպես» ակումբի հետ։ 2018 թվականի փետրվարին վերադարձել է Ռուսաստան և պայմանագիր կնքել «Տյումեն» ակումբի հետ։

Ձեռքբերումներ 

 «Սպարտակ»

Ռուսաստանի առաջնության արծաթե մրցանակակիր – 2011/12

 «Սպարտակ-2»

ՊՖԼ առաջնության հաղթող – 2014/15 («Արևմուտք» տարածաշրջան)

Վիճակագրություն
 2016 թվականի հոկտեմբերի 22-ի դրությամբ

Ծանոթագրություններ

Արտաքին հղումներ 
 Ֆուտբոլիստի էջը «Խիմկի» ակումբի պաշտոնական կայքում
 

Ռուս ֆուտբոլիստներ
Սպարտակ Մոսկվայի ֆուտբոլիստներ
Ֆուտբոլի կիսապաշտպաններ
Ռուսաստանի Պրեմիեր Լիգայի խաղացողներ
Տյումենի ֆուտբոլիստներ
Խիմկիի ֆուտբոլիստներ
Ֆակելի ֆուտբոլիստներ
Արարատի ֆուտբոլիստներ